b'\n_START_ARTICLE_\nPlas Newydd (Anglesey)\n_START_SECTION_\nZgodovina\n_START_PARAGRAPH_\nOd prvih znanih stalnih prebivalcev leta 1470 je Plas Newydd z dedovanjem in zakonskimi zvezami v 500 letih pridobil ogromno bogastva, naslovov in posestev vse do 7. markiza Angleseyja, ki ga je predal dr\xc5\xbeavnemu skladu. Hi\xc5\xa1a in posestvo sta odprta za javnost.\n_START_SECTION_\nIzvor\n_START_PARAGRAPH_\nHi\xc5\xa1a je bila prvi\xc4\x8d naseljena v 13. stoletju in je bila znana kot Llwyn-y-Moel. Leta 1470 je pripadala dru\xc5\xbeini Griffith, ki je imela v lasti tudi grad Penrhyn blizu Bangorja.  Gwilym ap Griffith je pridobil precej\xc5\xa1nje premo\xc5\xbeenje na Angleseyju s poroko z Morfydd, h\xc4\x8derjo Goronwyja ap Tudurja iz Penmynydda. Robert Griffith je zgradil prve dele sedanje hi\xc5\xa1e v za\xc4\x8detku 16. stoletja in ustvaril dvoransko hi\xc5\xa1o.\n_START_SECTION_\nDru\xc5\xbeini Bagenal in Bayly\n_START_PARAGRAPH_\nLeta 1533 se je Ellen Griffith poro\xc4\x8dila z Nicholasom Bagenalom in prinesla v zakon posest, \xc5\xa1e vedno znano kot Llwyn-y-Moel. Njuna vnukinja Ann se je poro\xc4\x8dila z Lewisom Baylyjem, \xc5\xa1kofom v Bangorju. Lewis Bayly je izdelal prve ve\xc4\x8dje dodatke k hi\xc5\xa1i in je bil prvi, ki je dvorec imenoval Plas Newydd (vali\xc5\xbeansko za New Hall). Baylyji so \xc5\xbeiveli v Plas Newydd. Imeli so \xc5\xa1e druga posestva, zlasti na Irskem. Lewisov vnuk Edward Bayly je leta 1730 postal irski baronet. Postal je  tudi baronet Plas Newydd v okro\xc5\xbeju Anglesey in gore Bagenall v okro\xc5\xbeju Down.  Lewisov pravnuk, sir Nicholas Bayly, 2. baronet, se je poro\xc4\x8dil s Caroline Paget leta 1737 in je leta 1761 postal lord namestnik (Lieutenant) Angleseyjya. Naslov bi lahko njegova dru\xc5\xbeina obdr\xc5\xbeala naslednjih 100 let. Njun sin Henry naj bi bil upravi\xc4\x8denec do precej\xc5\xa1nje dedi\xc5\xa1\xc4\x8dine po obeh straneh dru\xc5\xbeine.\n_START_SECTION_\nOd Baylyjev do Pagetov\n_START_PARAGRAPH_\nHenry Bayly se je rodil leta 1744. Po materi mu je leta 1769 uspelo dobiti naslov baron Paget in posesti po smrti Henryja Pageta, 8. barona Paget in grofa Uxbridgea, daljnega bratranca po materini strani. Kot 9. baron Paget je Henry Bayly dobil posestva Beaudesert v Staffordshiru in spremenil svoj priimek v Paget (v primerjavi z baronom grof ne more podedovati po \xc5\xbeenski strani, tako da je grof Uxbridge izumrl). Leta 1782 mu je umrl o\xc4\x8de in  svojim naslovom je dodal naslov 3. baronet, pripadel mu je tudi Plas Newydd.  Prav tako je prevzel naslov lord namestnik Angleseyja. Leta 1784 je postal grof Uxbridge kot drugi v vrsti. V sredini 18. stoletja je bil dvorec Plas Newydd raz\xc5\xa1irjen z osmerokotnim stolpom na jugovzhodnem vogalu. Pod Henryjevim vodstvom so bili izdelani precej\xc5\xa1nji dodatki, obnovljeno je bilo celotno posestvo, zlasti po imenovanju arhitektov Jamesa Wyatta in Josepha Potterja.\n_START_SECTION_\nOd Uxbridgeov do markizov Anglesey\n_START_PARAGRAPH_\nPlas Newydd sam se je zelo spremenil v 18. stoletju pod vodstvom arhitekta Jamesa Wyatta, ki je preoblikoval fasado, umestil stolpe v sprednjo konstrukcijo in v glavnem zgradil stavbo, ki stoji \xc5\xa1e danes. Prav tako so zgradili velik kompleks v gotskem slogu, ki je zdaj del centra Conwaya, zgrajena so bila razli\xc4\x8dna domovanja in poti. Leta 1812 je Henry umrl in posest je pre\xc5\xa1la na njegovega sina Henryja Williama Pageta, ki je postal 2. grof Uxbridge. Henry William se je leta 1790 pridru\xc5\xbeil polku prostovoljcev in bil v vojski do leta 1795 v \xc5\xa1tevilnih vlogah in sodeloval pri razli\xc4\x8dnih akcijah po vsej Evropi. Leta 1802 je postal generalmajor in leta 1815 je bil  imenovan za poveljnika konjenice. Vodil je spektakularen boj britanske te\xc5\xbeke konjenice v bitki pri Waterlooju. Kot priznanje za svoje juna\xc5\xa1tvo je dobil naslov prvi markiz Angleseyja, \xc4\x8deprav je izgubil nogo zaradi enega zadnjih topovskih strelov.  Naslednje leto je bil v njegovo \xc4\x8dast postavljen 27 metrov visok steber na severu dvorca Plas Newydd.  _NEWLINE_Ob koncu 19. stoletja je 5. markiz kapelo spremenil v gledali\xc5\xa1\xc4\x8de. Igrali so redno in markiz je pogosto prevzel vodilne vloge. Po 6. markizu podedovano posestvo je bilo vse pohi\xc5\xa1tvo prodano za pomo\xc4\x8d zaradi insolvence dru\xc5\xbeine po 5. markizu, ki je bil zelo zapravljiv. Dru\xc5\xbeina je prodala tudi svoj glavni dom na Beaudesertu in londonsko hi\xc5\xa1o ter se trajno preselila v Plas Newydd.  6. markiz je naredil kon\xc4\x8dne velike spremembe v hi\xc5\xa1i z odstranitvijo cin s strehe, odstranil gledali\xc5\xa1\xc4\x8de, zdru\xc5\xbeil tri sobe uslu\xc5\xbebencev, da bi uredil jedilnico in pokril dvori\xc5\xa1\xc4\x8de, da je zagotovil streho za uslu\xc5\xbebence. Leta 1930 je bil umetnik Rex Whistler redni obiskovalec Plasa Newydda. Naslikal je \xc5\xa1tevilne portrete lady Caroline Paget in 1936\xe2\x80\x9338 naslikal najve\xc4\x8dje platno v Veliki Britaniji. To je iluzionisti\xc4\x8dna slika marine, ki zapolnjuje celotno steno jedilnice s sceno italijanske cerkve, gradov, hribovja Snowdonije in popolnim pristani\xc5\xa1kim zidom s triki perspektive, ki prikazane prizore spremenijo, \xc4\x8de jih gledamo z razli\xc4\x8dnih delov prostora. _NEWLINE_Hi\xc5\xa1a je postala last dr\xc5\xbeavnega sklada leta 1976.  Zdaj sta v njej \xc4\x8dajnica in knjigarna rabljenih knjig. Zgodovinska kri\xc5\xbearjenja vzdol\xc5\xbe Menajske o\xc5\xbeine so se za\xc4\x8denjala v njej. Razstavljena je tudi prva markizova umetna noga.\n_START_SECTION_\nHMS Conway\n_START_PARAGRAPH_\nLeta 1949 je bila vadbena ladja HMS Conway privezana v Menajski o\xc5\xbeini blizu Plasa Newydda na majhnem pomolu. Leta 1953 je nasedla. \xc5\xa0ola je bila zgrajena v za\xc4\x8dasnih objektih blizu sprejemnega centra. Prostori so bili uporabljeni za pou\xc4\x8devanje in stanovanja visokih kadetov. Mlaj\xc5\xa1i kadeti so bili nastanjeni v vzhodnem krilu hi\xc5\xa1e. Stavba nekdanjih hlevov je bila uporabljena za nastanitev u\xc4\x8diteljev, u\xc4\x8dilnice in laboratorij. Tak dogovor se je nadaljeval do leta 1964, ko se je celotna \xc5\xa1ola preselila v novo namensko zgrajeno stavbo na posestvu. \xc5\xa0ola je bila zaprta leta 1974, objekte in posest je pozneje dobil svet grofije Cheshire. Preimenovala se je v  center Conway  in ga zdaj upravlja samostojna organizacija Quality Learning Partners  s pomo\xc4\x8djo zahodnega Cheshira in sveta Chestra. Je avanturisti\xc4\x8dni center.\n_START_SECTION_\nZanimivosti\n_START_PARAGRAPH_\nV hi\xc5\xa1i je najve\xc4\x8dja slika Rexa Whistlerja, ki meri 17,7 \xc3\x97 3,7 m._NEWLINE_7. markiz Anglesey je zadr\xc5\xbeal sobe v hi\xc5\xa1i vse do svoje smrti julija 2013.  Lady Rose McLaren je odra\xc5\xa1\xc4\x8dala v hi\xc5\xa1i skupaj s 7. markizom \xe2\x80\x93 njen brat, 8. markiz ne \xc5\xbeivi v hi\xc5\xa1i._NEWLINE_Ob hi\xc5\xa1i je tudi voja\xc5\xa1ki muzej, ki hrani ostanke vojskovanja, ki so pripadali 1. markizu Angleseyja, z bitke pri Waterlooju in Angleseyjevo umetno nogo.\n_START_SECTION_\nPark in vrtovi\n_START_PARAGRAPH_\nHi\xc5\xa1a je postavljena v izjemen park, urejen na prehodu iz 18. v 19. stoletje. S svojim obse\xc5\xbenim obvodnim delom, izjemno lego s pogledom na Menajsko o\xc5\xbeino in Snowdonijo je edino mesto Angleseyja stopnje I na seznamu Cadw/ ICOMOS parkov in vrtov posebnega zgodovinskega pomena v Walesu. V Angleseyju je obmo\xc4\x8dje izredne naravne lepote in je na okoljsko ob\xc4\x8dutljivem obmo\xc4\x8dju.\n_START_SECTION_\nSpomeniki\n_START_PARAGRAPH_\nPrazgodovinska spomenika nista neposredno dostopna javnosti, \xc4\x8deprav ju je mogo\xc4\x8de videti. Vpisana sta v prvi zakon o anti\xc4\x8dnih spomenikih iz leta 1882. Skupaj s \xc5\xa1e dvema drugima vali\xc5\xbeanskima spomenikoma sta bila med prvimi s pravnim varstvom._NEWLINE_Grobna gomila Plas Newydd sta dva stoje\xc4\x8da kamna komore neolitske grobnice v obliki kromleha. Stojita na zasebnem travniku pred hi\xc5\xa1o. _NEWLINE_Grobna gomila Bryn-yr-Hen-Bobl (Hill of the old people, Hrib starih ljudi) je velika gomila s kamnito komoro, ju\xc5\xbeno od parka. Leta 1754 so na\xc5\xa1li kosti. Med letoma 1929 in 1935 je izkopaval W. J. Hemp in na\xc5\xa1el neolitsko lon\xc4\x8denino, ki je le\xc5\xbeala pod gomilo in pred njo, kar ka\xc5\xbee na obstoj naselja \xc5\xbee pred njegovo uporabo kot grobi\xc5\xa1\xc4\x8de. Komora ni dostopna javnosti. Vidna je z ju\xc5\xbenega roba "Garden Wood".\n_START_SECTION_\nZgradbe na posestvu Plas Newydd\n_START_PARAGRAPH_\nPoleg glavne hi\xc5\xa1e je imel Plas Newydd veliko posest, ki zajema 3848 hektarjev skupaj z zunanjimi posestvi. Glavna zemlji\xc5\xa1\xc4\x8da se raztezajo od Grand Lodgea na severu do Llanedwena na jugu, kjer je 20 zgradb in objektov, ki so na seznamu stopnje II.'